Ένωσις Κοκκινοτριμιθιά

Η Ένωσις Κοκκινοτριμιθιά (επίσημα Εθνικόφρονα Σωματεία Ένωσις Κοκκινοτριμιθιά) ήταν κυπριακός αθλητικός σύλλογος με έδρα την Κοκκινοτριμιθιά της επαρχίας Λευκωσίας. Ιδρύθηκε το 1968. Διατηρούσε τμήματα ποδοσφαίρου και καλαθοσφαίρισης.

 Η Ένωσις Κοκκινοτριμιθιάς ιδρύθηκε το 1968. Πρόγονοι της Ένωσις Κοκκινοτριμιθιά αποτελούν άλλοι πέντε σύλλογοι: η Αγροτική Τοπική Ένωση ως παράρτημα της Παναγροτικής Ενώσεως Κύπρου με την επωνυμία ΑΤΕ-ΠΕΚ «Η ΔΗΜΗΤΡΑ» Κοκκινοτριμιθιάς η οποία ιδρύθηκε το 1942 το Θρησκευτικό Ορθόδοξο Ίδρυμα Κοκκινοτριμιθιάς (ΘΟΪ Κοκκινοτριμιθιάς) με έτος ίδρυσης το 1950 η Ορθόδοξη Χριστιανική Ένωση Νεανίδων (ΟΧΕΝ) η ΣΕΚ Κοκκινοτριμιθιάς, παράρτημα της Συνομοσπονδίας Εργατών Κύπρου η Ένωσις Αγωνιστών Λευκωσίας (ΕΑΛ), τις οποίας τα μέλη ήταν αγωνιστές της ΕΟΚΑ, μέλη της ΠΕΚΑ και της ΑΝΕ.Όλα τα σωματεία είχαν συμμετοχή σε όλες τις δραστηριότητες της κοινότητας. Μέλη τους είχαν συμμετοχή στον απελευθερωτικό αγώνα της ΕΟΚΑ. Πραγματοποιούσαν κοινωνικές, θρησκευτικές και εθνικές εκδηλώσεις. Διατηρούσαν ερασιτεχνική ομάδα ποδοσφαίρου η οποία διεξήγαγε φιλικούς ποδοσφαιρικούς αγώνες και συμμετείχε σε πρωταθλήματα της περιοχής.Το 1968 αποφασίστηκε η διάλυση και των πέντε σωματείων και η ίδρυση νέου σωματείου με την επωνυμία Εθνικόφρονα Σωματεία ΕΝΩΣΙΣ Κοκκινοτριμιθιάς. Ο πληθυντικός αριθμός που αναφέρεται στην επωνυμία οφείλεται στο γεγονός ότι το νέο σωματείο προήλθε από την ένωση πέντε άλλων σωματείων. Έμβλημα του συλλόγου ήτανι ο Παρθενώνας με φόντο την ελληνική σημαία. Χρώματα του συλλόγου ήταν το πράσινο και το μαύρο. Μέχρι το 1987 συμμετείχε στις διοργανώσεις της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ). Το 1987 εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Δ΄ κατηγορίας. Συμμετείχε δύο περιόδους στη Δ΄ κατηγορία. Υποβιβάστηκε την περίοδο 1988-89. Συνέχισε στις διοργανώσεις της ΕΠΟΠΛ ως το 1992. Επέστρεψε στη Δ΄ κατηγορία την περίοδο 1992-93. Η περίοδος εκείνη ήταν η τελευταία που η Δ΄ κατηγορία διεξαγόταν με τη μορφή ομίλων. Από την επόμενη περίοδο διεξαγόταν ως μια ενιαία κατηγορία. Ως αποτέλεσμα οι περισσότερες ομάδες της περιόδου υποβιβάστηκαν στα αγροτικά (τοπικά) πρωταθλήματα. Η Ένωσις Κοκκινοτριμιθιά υποβιβάστηκε. Συνέχισε στις διοργανώσεις της ΕΠΟΠΛ ως το 1996. Τη χρονιά αυτή συμμετείχε στο πρωτάθλημα ένταξης το οποίο κατέκτησε. Έτσι, κέρδισε τη συμμετοχή της στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Δ΄ κατηγορίας. Την περίοδο 1996-97 τερμάτισε στην τρίτη θέση και προβιβάστηκε στη Γ΄ κατηγορία. Την περίοδο 1997-98 τερμάτισε στη 10η θέση και την επόμενη περίοδο στην 4η θέση. 1Η Δ΄ κατηγορία ήταν χωρισμένη σε τρεις ομίλους. Η Ένωσις Κοκκινοτριμιθιά συμμετείχε στον όμιλο Λεμεσού-Πάφου.2Η Δ΄ κατηγορία ήταν χωρισμένη σε τέσσερις ομίλους. Ένωσις Κοκκινοτριμιθιά συμμετείχε στον Α΄ όμιλο. Την περίοδο 2000-01 τερμάτισε στην τρίτη θέση και προβιβάστηκε στη Β΄ κατηγορία. Παρέμεινε για τρεις περιόδους στη Β΄ κατηγορία, έως την περίοδο 2003-04 που τερμάτισε στην τελευταία θέση και υποβιβάστηκε στη Γ΄ κατηγορία. Την περίοδο 2005-06 υποβιβάστηκε στη Δ΄ κατηγορία. Την περίοδο 2007-08 τερμάτισε στην έκτη θέση, όπως και την περίοδο 2007-08. Την περίοδο 2008-09 τερμάτισε στην όγδοη θέση. Την περίοδο 2009-10 τερμάτισε στη 10η θέση. Την επόμενη περίοδο τερμάτισε στην τελευταία θέση και υποβιβάστηκε στα αγροτικά πρωταθλήματα. Συμμετείχε για δύο περιόδους στις διοργανώσεις της ΕΠΟΠΛ. Το 2013 συμμετείχε στο πρωτάθλημα ένταξης 2013, κατακτώντας το πρωτάθλημα και κερδίζοντας τη συμμετοχή της στη Δ΄ κατηγορία. Την περίοδο 2013-14 τερμάτισε στη 13η θέση και παρόλο που με το τέλος του πρωταθλήματος είχε διαβαθμιστεί, λόγω αναδιάρθρωσης των κατηγοριών από την ΚΟΠ με την αποχώρηση μερικών ομάδων, η Ένωσις Κοκκινοτριμιθιά παρέμεινε στη Δ΄ κατηγορία.Την περίοδο 2014-15 τερμάτισε στην τελευταία θέση. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16. Τερμάτισε στη 13η θέση και υποβιβάστηκε στα αγροτικά (τοπικά) πρωταθλήματα. Πρωτάθλημα ένταξης: Πρωταθλήτρια (2): 1996, 2013 Πρωτάθλημα ΕΠΟΠΛ: Πρωταθλήτρια (1): 1996 Κύπελλο ΕΠΟΠΛ Κυπελλούχος (1): 1987 Το τμήμα καλαθόσφαιρας της Ένωσις Κοκκινοτριμιθιάς δημιουργήθηκε το 1995. Εντάχθηκε στη Β΄ κατηγορία Κύπρου, στην οποία συμμετείχε μέχρι το 2016. Το καλοκαίρι του 2016 ενοποιήθηκε με τη Θύελλα Κοκκινοτριμιθιάς δημιουργώντας τον ΠΑΟΚ Κοκκινοτριμιθιάς (Παγκοινοτικός Αθλητικός Όμιλος Κοκκινοτριμιθιάς). Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Ποδόσφαιρο στην Κύπρο Προφίλ στην ιστοσελίδα της Κυπριακής Ομοσπονδίας Ποδοσφαίρου Επίσημος ιστότοπος